פרטנר tv

פרטנר tv הוא שירות טלוויזיה בישראל בטכנולוגיית OTT מטעם קבוצת התקשורת פרטנר, שהשקתו הביאה להגדלה משמעותית של התחרות בתחום הטלוויזיה. השירות הושק ב-25 ביוני 2017 וכולל שירות וידאו על פי דרישה וגישה לתכני נטפליקס. נכון לתחילת 2023 לשירות מחוברים כ-217,000 לקוחות.

היסטוריה 
בדצמבר 2014 השיקה סלקום את שירות הטלוויזיה שלה, "סלקום tv". זאת, לאחר שנים של קיום דואופול מצד "הוט" ו-Yes בתחום הטלוויזיה הרב ערוצית במדינת ישראל. ביוני 2017 הכריזה פרטנר במסיבת עיתונאים כי היא משיקה את שירות הטלוויזיה שלה.

ב-29 במאי 2017 הודיעה נטפליקס על שיתוף פעולה נרחב וראשון מסוגו בישראל עם חברת פרטנר, במסגרתו ישולבו תוכני נטפליקס בשירות פרטנר tv.

ב-21 בדצמבר 2017 הכריזה פרטנר על הצטרפות ערוץ מצו, המשדר מוזיקה קלאסית וקונצרטים, לשירות. כמה ימים מאוחר יותר החל ערוץ A+ להיות משודר כחלק מהשירות.

ב-15 באפריל 2018 הודיעה פרטנר כי חתמה על הסכם עם חברת "אמזון" לפיו לקוחותיה יוכלו לצפות בשירות הווידאו של אמזון באמצעות ממירי פרטנר TV.

ב-20 בינואר 2019 הודיעה החברה כי תתחיל להציג פרסומות בתכני השירות שלה באמצעות מערכת Addressable tv המאפשרת להתאים את הפרסום בטלוויזיה לצופה.

פרטנר חתמה עם קבוצת RGE ומשלבת את ערוצי הספורט (ערוץ הספורט) וערוצי הילדים (ערוץ הילדים ולוגי) של הקבוצה. בהמשך חתמה החברה גם עם חברת צ'רלטון המחזיקה בערוצי ספורט 1. 

בדצמבר 2021 פרטנר TV הודיעה שב-30 בדצמבר 2021 ערוץ הילדים, ערוץ לוגי וערוץ טדי יסיימו את השירות מול פרטנר, וירדו מערוצי החברה.

תכנים 
תוכני השירות מורכבים מ-50 ערוצים מובילים המשודרים באופן חופשי לכל בעל ממיר דיגיטלי ייעודי, ומשירות VOD שמסופק כולו כחלק מהחבילה ומכיל סרטים, סדרות ותוכניות טלוויזיה ששודרו לאחרונה וניתנים לצפייה עד שבועיים אחורנית באמצעות שירות Catch up.

רשימת ערוצים בשירות
רשימת הערוצים הכלולים בשירות בחבילת הבסיס

EXTRA TV 
ערוצים, חבילות וספריות VOD פרימיום בתשלום נוסף.

ערוץ טדי 

באוקטובר 2017, כמה חודשים לאחר השקת השירות, הכריזה פרטנר כי היא משיקה את ערוץ תוכן מקורי שלה בשם "טדי" מטעם טדי יזמות והפקות, שישודר באפיק 15, החל מ-15 בנובמבר 2017, מייד לאחר רצף הערוצים המסחריים.

הערוץ נוהל באמצעות הסכמי שותפות עם היוצרים השונים, ושודרו בו תכנים בשידור חוזר ("שמש", "הקומדי סטור" ו"השיר שלנו") לצד תוכן מקורי בכיכוב אושיות רשת שונות, בכיכוב מיכאל גבעתי, לירן דוד, איל שקרצי וספיר בן רובי, "סחילנד" בכיכוב ליאור דובדבני ואילן קובץ', "המופע של אלעד לוי" בכיכובם של אלעד לוי ואורי גבריאל ועוד רבים.

מנהל התוכן של הערוץ היה נדב פרישמן והמפיק הראשי אסף גורדון.

הערוץ סיים את שידוריו ב-30 בדצמבר 2021.

רשימת הפקות מקור של פרטנר tv
 ערוץ טדי (בהפקת טדי הפקות; סיים את שידוריו בסוף 2021)
 הבנים והבנות 2018 (בשיתוף עם ערוץ הילדים)

קישורים חיצוניים

הערות שוליים 

פרטנר תקשורת
ישראל: טלוויזיה רב ערוצית